***ՀԻՄՆԱՎՈՐՈՒՄ***

***«Հայաստանի Հանրապետության հանրային ծառայությունները կարգավորող հանձնաժողովի 2017 թվականի օգոստոսի 9-ի №344Ն որոշման մեջ փոփոխություն և լրացումներ կատարելու մասին» որոշման նախագծի վերաբերյալ***

1. ***Ընթացիկ իրավիճակը, խնդիրները և անհրաժեշտությունը***

ՀՀ հանրային ծառայությունները կարգավորող հանձնաժողովի 2017 թվականի օգոստոսի 9-ի №344Ն որոշմամբ հաստատված ՀՀ էլեկտրաէներգետիկական մեծածախ շուկայի ժամանակավոր առևտրային կանոնների համապատասխան դրույթներով սահմանված են «Էներգետիկայի մասին» օրենքի 59-րդ հոդվածի 1-ին մասի «գ» կետով Էլեկտրական էներգիայի գնման երաշխիք չունեցող փոքր ՀԷԿ-երից, այլ ՎԷԱ կայաններից և փոքր կոգեներացիոն կայաններից առաքված էլեկտրական էներգիայի՝ «Հայաստանի էլեկտրական ցանցեր» ՓԲԸ-ի կողմից գնման առանձնահատկությունները, իսկ գնման երաշխիք չունեցող մինչև 30 ՄՎտ հզորությամբ այլ կայաններից առաքված էլեկտրական էներգիայի՝ «Հայաստանի էլեկտրական ցանցեր» ՓԲԸ-ի կողմից գնման առանձնահատկությունների մասով իրավական դաշտում տրված չեն անհրաժեշտ կարգավորումները։

1. ***Կարգավորման նպատակը և բնույթը***

Որոշման նախագծի նպատակն է հստակեցնել փոքր ՀԷԿ-երից, այլ ՎԷԱ և փոքր կոգեներացիոն կայաններից բացի գնման երաշխիք չունեցող մինչև 30 ՄՎտ հզորությամբ այլ կայաններից առաքված էլեկտրական էներգիայի՝ «Հայաստանի էլեկտրական ցանցեր» ՓԲԸ-ի կողմից գնման առանձնահատկությունները՝ դրանց համար սահմանելով Էլեկտրական էներգիայի գնման երաշխիք չունեցող փոքր ՀԷԿ-երից և այլ ՎԷԱ կայաններից առաքվող էլեկտրական էներգիայի գնմանը, համահունչ իրավակարգավորումներ։

1. ***Նախագծի մշակման գործընթացում ներգրավված ինստիտուտները և անձինք***

Որոշման նախագիծը մշակվել է ՀՀ հանրային ծառայությունները կարգավորող հանձնաժողովի կողմից։

1. ***Ակնկալվող արդյունքը***

Որոշման նախագծի ընդունմամբ ակնկալվում է բացառել գնման երաշխիք չունեցող փոքր ՀԷԿ-երից, այլ ՎԷԱ և փոքր կոգեներացիոն կայաններից բացի գնման երաշխիք չունեցող մինչև 30 ՄՎտ հզորությամբ այլ կայանների գործունեության արդյունքում հնարավոր բացասական ֆինանսական հետևանքները վերջնական սպառողների սակագների վրա։